**„Lépések Tiszanánán a szegregátumban élők életminőségének javításáért”**

**EFOP-1.6.2-16-2017-00044**

**Első mérföldkőhöz tartozó szakmai beszámoló**

**2018.08.01-2019.01.31.**

**I. Bevezető:**

A fejlesztés átfogó célja, hogy Tiszanána településen belül a szegregált településrészen mélyszegénységben élő, hátrányos helyzetű embereknek lehetővé tegye társadalmi felzárkózásukat, segítse elő integrációjukat azzal, hogy esetenként felszámolja, több területen mérsékli jelenlegi hátrányukat. A település hosszútávú fejlődésének, a társadalmi béke fenntarthatóságának fontos feltétele a társadalmi problémák kezelése, az egyenlőtlenségek kiegyensúlyozása, az emberi méltóság megélésére alkalmas életkörülmények biztosítása. Tiszanánán szegregált területen él a lakosság 28%-a, szegregációval veszélyeztetett területen a 42%, a település lakóinak többsége (70%) érintett szegregációban. A sikeres megvalósítás tapasztalatai a program eredményeinek helyi felhasználása, a létminőség javítása, az integráció fokának emelkedése az egész településre kedvezően hat. A beavatkozás célterülete a Bartók Béla út - Széchenyi út - Árpád út - Fő út -névtelen u. -Dózsa György út - névtelen u. - Csokonai Vitéz Mihály út- Mikszáth Kálmán út által határolt terület, mert a 2011-es népszámlálás szerint ez a legnagyobb lélekszámú. A „Lépések Tiszanánán a szegregátumban élők életminőségének javításáért” című program komplexitásra tekintettel a beavatkozással érintett közvetlen és közvetett célcsoportot is kezeli. A fejlesztés fókusza a család melyben mindenki életkora, iskolázottsága, kompetenciái, a háztartás bevételei tekintetében betöltött szerepe, és egyéb jellemzője szerint kaphat segítséget. Ezek eredményei viszont a család együttes fejlesztését szolgálják. Emellett a lakókörnyezet, a természeti környezet, közösségi terek és kapcsolatok, a munkaerőpiac is változik.

1. **Átfogó cél:**

Ebben a tervben megfogalmazott átfogó cél az, hogy településen élő generációk óta tartó hátrányos helyzetű, mélyszegénységben élő, a pályázatba bevont emberek helyzete, felzárkózása érezhetően javuljon úgy, hogy az önerőből meg nem oldható esélyegyenlőség mérséklés szakemberek és közszolgáltatások összefogásával, tevékenységük harmonizálásával kimutatható és fenntartható hatást érjen el a projekt végéig. Mindezt úgy, hogy a településen élők integrációja is javuljon.

1. **Az átfogó cél megvalósítása:**

* a helyzetelemzésben és a szükségletfelmérésben azonosított problémák alapján,
* a részcélokból következő,
* a célokkal koherens beavatkozásokon keresztül,
* sokszereplős intézményi és szakember együttműködés keretében valósul meg.

Ez a projekt egy középtávú, intenzív fejlesztést céloz meg, melytől azt várható, hogy a résztvevők életminősége, életkörülményei fenntartható módon fejlődnek. A projekt által a háztartások bevételteremtő képessége javul, a közösségi tevékenységek során a lehetőségek és a felkészültség, egyaránt gyarapodik. Az aktív befogadás, többek között az esélyteremtés és az aktív részvétel előmozdítása a foglalkoztathatóság érdekében. A marginalizálódott közösségek, például a romák társadalmi gazdasági integrációja. Periférikus élethelyzetek, valamint a leszakadást előidéző humán tényezők és szolgáltatás hiányok visszaszorítása.

A pályázat célja kitörési lehetőséget nyújtani azon szegregált lakókörnyezetben, mélyszegénységben

élő családok részére, akik felzárkózását a lakhatási körülményeik, munka hiánya, szegénységük

akadályozzák legnagyobb mértékben és vállalják az együttműködést a pályázatban. Cél az is, hogy a

célcsoporthoz tartozó emberek társadalmi felzárkózása és települési integrációja lehetővé váljon. A

cél elérését Tiszanána Önkormányzata konzorciumi partnere, a Tiszanánai Sütő András Általános

Iskolai Alapítvány segíti.

1. **Részcélok :**

a. Javul a telepeken és telepszerű lakókörnyezetben élők szolgáltatásokhoz való hozzáférése

(beleértve a szociális, közösségi, oktatási, képzési, egészségügyi és munkaerő-piaci

szolgáltatásokat).

b. Növekedik a bevont személyek iskolázottsági, kompetencia és képzettségi szintje.

c. Növekedik azon személyek száma, akik társadalmi felzárkózást segítő oktatási, képzési és

foglalkoztatási programokba kapcsolódnak

d. Növekedik a célterületen élő személyek közül a foglalkoztatásba kerülők száma

e. Növekedik telepszerű környezetben élő gyermekek óvodáztatási aránya

f. Javulnak a programba bevont iskoláskorú gyermekek/fiatalok iskolai előrehaladási esélyei,

tanulmányi eredményei és szabadidő eltöltési lehetőségei

g. Javul a célterületen élő személyek egészségi állapota

h. Fenntarthatóan javul a célcsoport szempontjából szükséges közszolgáltatások elérhetősége

úgy, hogy az fenntartható legyen.

i. Fenntarthatóan javul a közszolgáltatásokat nyújtók és a célcsoport kapcsolattartása

j. Csökkenjen a szenvedélybetegséggel rendelkezők száma, de cél az is, hogy a már érintettek

száma csökkenjen

k. Növekedjen a célcsoport felkészültsége az integrált környezetben való életvitelszerű

tartózkodásra;

l. Növekedjen az integrált környezetben élők befogadási hajlandósága és kevesebb hátrányos

megkülönböztetés érje a telepen elő vagy onnan beköltöző családokat;

m. Javuljon a közösségi kohézió a településen.

n. Növekedjen az önálló lakhatási feltételek segítését célzó támogatásokhoz való hozzáférési

lehetőség igénybevételére való képesség (CSOK, kedvezményes építési telek vásárlása,

munkaviszony létesítését segítő beavatkozások).

1. **A megfogalmazott célok és célcsoportok kapcsolata:**

1. az elsődleges célcsoportban az aktív korúak esetében cél a munkaerő-piaci esélyek növelése,

az ehhez szükséges komplex egyéni humánfejlesztés, és lehetőség szerint a foglalkoztatás is,

valamint a család szerepének erősítése,

1. a gyerekek, fiatalok esetében pedig felzárkózás növelése, a lemorzsolódás mérséklése, az

integráció és a társadalmi mobilitás esélyeinek javítását célzó kompetenciák fejlesztése.

1. A település egésze, ahol az elfogadás, a befogadás attitűdjét erősíti a közös munka és a

közösségi, szabadidős programok által.

1. **A projektben érintettek körének jellemzői:**

A roma népesség életkori összetétele lényegesen fiatalabb népességet mutat, mint a nem roma

népességé –így a roma népességen belül rendkívül sok a szegény családban élő gyermek. A

gyermekszám emelkedésével nő a családok elszegényedésének esélye. A tervezettnél több

gyermeket vállaló családok között az elszegényedés kockázata kétszer nagyobb, mint ott, ahol a

család saját elképzeléseinek megfelelő számú gyermek született. A roma népesség többsége a

társadalmi gazdasági problémákkal jelentős mértékben sújtott hátrányos helyzetű térségekben él. A

hátrányos helyzetű térségekre célzott programok hatékony beavatkozási lehetőségeket kínálnak a

roma lakosság helyzetének javítására, ahogy ezen konstrukció is.

1. **Közvetlen célcsoport:**

A tiszanánai kiválasztott szegregátumban élő aktív korú, 16-54 éves korosztály, akik a KSH 2011-es

adatai és a helyi nyilvántartások alapján itt élő 353 fő.

Aktív, 16-54 éves közülük 47%, azaz 166 fő.

A fejlesztésbe bevont személyke kiválasztásának prioritásai

* munkanélküliség
* általános iskolai végzettség hiánya
* komfort nélküli lakásban él.

Így kerül kiválasztásra, egyéni fejlesztésre 103 fő.

1. **Közvetett célcsoport:**

A szegregátumban élő célcsoporttagok 16 év alatti gyermekei, helyi szakemberek, a falu lakossága.

1. **A célcsoport meghatározásának menete:**

* Adatelemzés KSH adatok lekérdezése, pontosítása, az aktív korúak számának megállapítása.
* A 16-54 éves korosztály beazonosítása.
* A helyzetfeltáró kérdőívek felvétele után a bevonandó célcsoport kiválasztási kritériumainak

meghatározása.

* A helyi roma nemzetiségi önkormányzat és a civil szervezet, szakemberek bevonásával

workshop a pályázati célok és tevékenységek körvonalazására.

* Helyzetfeltáró kérdőívek felvétele, értékelése.
* A beavatkozási pontokhoz tervezett tevékenységek meghatározása.

1. **A program során eddig megvalósított tevékenységek:**

**1**. A projekt Támogatási Szerződése 2018.07.25- én lépett hatályba, így a programot 2018.08.01-én tudtuk elindítani. A Támogatási Szerződés megkötésének időbeli csúszása konzorciumi partner csere miatt történt. A projekt megkezdésének időpont változása miatt változásbejelentőt nyújtottunk be 2018.09.05- én, amit az Irányító Hatóság el is fogadott.

Augusztus 01- én megkezdte működését a projekt menedzsment(projekt menedzser, pénzügyi vezető és projekt asszisztens) .A pénzügyi vezető és projekt asszisztens személyében változást történt, amit a 2018.12.12-én benyújtott szerződésmódosítási kérelemben jeleztünk.

Megkötöttük a szakmai megvalósítókkal a munkaszerződéseket, elkészültek a specifikus munkaköri leírások. A projekt szakmai megvalósításában 1 fő szakmai vezető részmunkaidőben,3 fő szociális munkás teljes munkaidőben,1 fő szociális munkás részmunkaidőben,1 fő közösségszervező részmunkaidőben,1 fő startasszisztens teljes munkaidőben vesz részt.

A szakmai megvalósítók a projekt menedzserrel és a konzorciumi partner képviselőivel kiegészülve két hetente szakmai megbeszélést tartanak, ahol az aktuális feladatokat, felmerülő problémákat beszélik meg. Erről jelenléti ív és emlékeztető készül.

**2**.2018.08.14- én a szegregátumban élő lakosság számára Tájékoztató előadást tartottunk. A meghívókat a szociális munkások személyesen vitték ki. Tiszanána polgármestere, a projekt menedzser és szakmai vezető ismertették a program céljait és a tervezett megvalósítandó tevékenységeket. Az előadásról jelenléti ív, szakmai beszámoló és fotó dokumentáció készült.

**3.** 2018.08.19- én tartottuk meg a projektnyitó konferenciát a Polgármesteri Hivatal tanácstermében. Meghívottak között voltak az SZGYF munkatársai, a helyi képviselőtestület és helyi jelzőrendszer tagjai, a szegregátum lakossága. A power pointos bemutató után állófogadáson vendégeltük meg a meghívottakat. A projekt nyitóval egyidejűleg zajlott a Tiszanána Napja elnevezésű rendezvény, ahol a projekt is képviseltette magát. Két autentikus roma zenét játszó és táncoló együttest hívtunk meg, akik felléptek a fent nevezett rendezvényen. A projektnyitó konferenciáról és kisérő rendezvényéről jelenléti ív, szakmai beszámoló és fotó dokumentáció készült.

**4**.2018.augusztusában és szeptemberében felkerestük a szegregátum lakosságát. Részletes tájékoztatás után az együttműködő személyekkel elkészítettük az ESZA kérdőíveket és a környezettanulmányt. Megtörtént a 103 fő bevonása a projektbe.

**5**.A résztvevő személyek beléptetése után a szociális munkások el kezdték az egyéni fejlesztési tervek és mellékletei elkészítését.(Személyes adatok, családi adatok, családdal történő kapcsolattartás nyilvántartása, családlátogatás, családi fejlesztési terv, Ecomap és problémafa) Két hetente családlátogatást tartottak ,ahol egyénre szabottan tudták megbeszélni a résztvevőkkel a felmerülő problémákat.

2019.01.31-re elkészült a bevont 103 fő egyéni fejlesztési terve és mellékleteik.2018.12.31-ig az EPTK felületre megtörtént az ESZA kérdőívek rögzítése és csatolása.

**6**.2018.08.01- én megkötöttük a Csillagpont bérlésére a határozatlan idejű ingatlan bérleti szerződést. A Csillagpont az előírásoknak megfelelően a szegregátumban helyezkedik el. Elkészítettük a házirendjét, a nyitva tartás rendjét és a szociális munkások fogadóóráinak rendjét. Ide betérve lehetőségük nyíllik az igénybevevőknek a szociális ügyintézésre, közösségi és szabadidős programokon való résztvételre, tisztálkodási és mosási lehetőségre. A Csillagpont nyitvatartásával biztosítjuk a folyamatos szociális munkás jelenlétet a szegregátumban.

**7**.**A Csillagpont megnyitásával megkezdtük a projekt szakmai tevékenységeinek megvalósítását.**

A Máltai Szeretetszolgálat együttműködésével egy alkalommal gyermekruhaosztást és az Élelmiszerbank segítségével élelmiszeradomány osztást tartottunk.(2018.11.21.) A Pünkösdista Egyház támogatásával 2019.január hónapban készétel konzervet(leves)tudtunk adományozni a szegregátum lakóinak.

A szegregátumban élő gyermekek részére a konzorciumi partnerrel és a Református Egyházzal együttműködve kerékpáros kirándulást és játszóházat szerveztünk Tiszanána-Kisköre-Dinnyéshát-Tiszanána útvonalon. (2018.09.27.)

Megtartottuk az első telekszépítő akciót. A szegregátum legnagyobb utcájában a lakók és az általános iskolás gyerekek segítségével megtisztítottuk az utcát a lekaszált fűtől, összeszedtük a szemetet, több központi helyen cserjét ültettünk. A program végén uzsonnával kínáltuk a résztvevőket.

Öt alkalommal tartottunk a Csillagpontban gyermekfoglalkozásokat:

**a**., A Sütő András általános Iskola 7.osztályában a szociális munkások segítséget nyújtottak a tanulók könyveinek, füzeteinek becsomagolásában.(2018.09.17.)

**b**.,2018.10.30- án Hallowen partit tartottunk az alsó tagozatos gyerekeknek. Különböző játékokkal, kézműves foglalkozással, ajándékokkal, uzsonnával készültünk.

**c.,** A Csillagpont munkatársai hagyományteremtő szándékkal elhatározták, hogy két hetente minden alkalommal 2-3 családot meghívnak. Novemberben és decemberben az adventi készülődés témakörében szerveztük meg a programokat. A gyerekek díszeket, karácsonyi ajándékokat készítettek, míg addig a szülők gofrit, kakaót készítettek. A programot minden esetben kötetlen beszélgetés zárta. (2018.11.30 és 12.15.)

**d.,** A Magyar Kultúra Napja alkalmából Szavalóversenyt hirdettünk a szegregátumban élő gyermekek részére. Külön díjaztuk az alsó és felső tagozatos diákokat. Az első 3 helyezett oklevelet és könyv jutalmat kapott. Minden résztvevőt teával, szörppel és nasival vendégeltünk meg.

2018.12.19- én a faluban elhelyezett adventi gyertyagyújtásán is részt vettünk. Ekkor történt a település karácsonyfájának a feldíszítése is. A gyerekek díszekkel, a felnőttek egy tálca süteménnyel készülhettek. Mindenki kapott tombola szelvényt és ajándékot is. A fő díj egy automata mosógép volt. Az ajándékokat a helyi és a németországi Máltai Szeretetszolgálat biztosította.

A Máltai Szeretetszolgálat által meghirdetett „Adni Öröm” adománygyűjtő akcióban a Csillagpont munkatársai is részt vettek. Az összegyűjtött tartós élelmiszerekből minden szegregátumban élő családnak karácsonyi csomagot készítettünk és személyesen vittük ki a nekik, kellemes karácsonyi ünnepeket kívánva. (2018.12.19.)

A megvalósított programokról jelenléti ív, szakmai beszámoló és fotódokumentáció készült.

**8.Szakmai együttműködés kialakításával kapcsolatos tevékenységek:**

Egy alkalommal a Hotel Kálvinban a Református Egyházzal együttműködve az átányi településen szintén megvalósítás alatt lévő EFOP-1.6.2 projekt munkatársaival tartottunk szakmai megbeszélést, tapasztalatcserét.(2018.10.20.)

2018.10.31- én a reformáció tiszteletére roma művészek közreműködésével érzékenyítő zenei koncert volt, amire a szegregátum lakói is meghívást kaptak.

Tiszanánára látogatott a németországi Máltai Szeretetszolgálat és Szent László Lovagrend két képviselője. Tiszteletükre vacsorával egybekötött szakmai műhelytalálkozót szerveztünk a Csillagpontban a külföldi civil szervezetekkel való együttműködés kialakítása érdekében. (2018.11.21.)

2018.12.13- án délutáni teára invitáltuk a helyi jelzőrendszer és a konzorciumi partner képviselőit. Tájékoztattuk a meghívottakat a program eddig megvalósult tevékenységeiről, kértük a résztvevőket, hogy fejtsék ki elvárásaikat a programmal és a Csillagpont munkatársaival szemben. Megállapodtunk a napi szintű, szoros együttműködés fontosságában.

A megvalósított programokról jelenléti ív, szakmai beszámoló és fotódokumentáció készült.

A szakmai vezető és egy fő szociális munkás(projekt asszisztens)részt vett a Kiskörén 3 alkalommal megrendezésre került műhelytalálkozó sorozaton, ahol a hevesi járásban működő projekteknek nyílt lehetőségük a bemutatkozásra, tapasztalatcserére. (2018.11.22.,11.29.,12.06.)

A szociális munkakörben dolgozó munkatársak részt vettek a Szociális és Gyermekvédelmi Főigazgatóság által szervezett 4 napos érzékenyítő tréningen Miskolc-Tapolcán, amely elvégzéséért tanúsítványt kaptak. (2018.október-november-december)

**9**. **Beszerzések:**

A program eddigi időtartama alatt az alábbi beszerzések történtek meg:

**a.,** Rendezvények megvalósításának beszerzése egy szolgáltatótól

**b**., Tárgyi eszközök beszerzése(irodatechnikai berendezések és irodabútorok)

**c**.,2 db mosó és szárítógép beszerzése

**d.,** Mobil telefonok beszerzése

**e**., Közbeszerzési szakértő beszerzése

**f.,** Pszichológiai tanácsadás biztosításának beszerzése

**g.**, Foglalkozások beszerzése

**h.,** Tréningek beszerzése

A képzések beszerzésének előkészítése folyamatban van, illetve a folyamatban lévő szerződésmódosítási kérelem elfogadása után tudjuk a további tervezett beszerzéseket lefolytatni. .

**10**.**Tájékoztatás és nyilvánosság biztosítása:**

A Kommunikációs terv alapján az alábbi tevékenységekkel biztosítottuk a tájékoztatási kötelezettségünket:

**a**., Projekt nyitó konferencia megszervezése

**b.,** Tiszanána képújságján megjelentettük a projekt rövid leírását, céljait, tevékenységeit, Csillagpont elérhetőségét.

**c.,** Tiszanána Község honlapján linket hoztunk létre a projekt számára. Ide feltöltésre került a projekt nyitón elhangzott szakmai előadás, a Csillagpont nyitvatartási rendje, fogadó órái, munkatársak elérhetőségei.

**d**.,Gmail-es email címet hoztunk létre a programban dolgozó munkatársaknak a könnyebb kommunikáció érdekében.

**e**., Facebook oldalt hoztunk létre „Tiszanána Csillagpont ”néven. Itt könnyebben tudunk a célcsoporttal kommunikálni sürgős esetekben, illetve a programokról rendszeresen feltöltésre kerülnek a készített fényképek.

**f.,**2018.12.07- én a Heves Megyei Hírlapban egy oldalas cikk jelent meg a projektről, a szakmai vezetővel készített interjúról, a Csillagpont 11.30- án tartott gyerekfoglalkozásáról.

**g**.,”C és D” típusú tájékoztató táblák beszerzése

A Sütő András Általános Iskola Alapítványa-mint konzorciumi partner a projekt eddigi tevékenységeinek megszervezésében és lebonyolításában részt vett. A konzorciumi partnernek tervezett szolgáltatásokat, a folyamatban lévő szerződésmódosítási javaslat elfogadása után tudjuk kezdeni.

Tiszanána,2019.02.01.

Készítette:

Orbánné Fülepi Ágnes

Szakmai vezető